cyanic-selkie/wikianc huggingface dataset:
Daredevil (τηλεοπτική σειρά)
Ο Τσάρλι Κοξ πρωταγωνιστεί ως Ματ Μέρντοκ/Daredevil, ο οποίος πολεμά το έγκλημα ως τυφλός δικηγόρος κατά τη διάρκεια της μέρας και ως μασκοφόρος εκδικητής κατά τη διάρκεια της νύχτας. Στη σειρά πρωταγωνιστούν επίσης οι Ντέμπορα Αν Γολ, Έλντεν Χένσον, Ροζάριο Ντόσον και Βίνσεντ Ντ'Ονόφριο, με τους Τόμπι Λεόναρντ Μουρ, Βόντι Κέρτις-Χολ, Μπομπ Γκάντον και Αγιελέτ Ζουρέρ να πρωταγωνιστούν μαζί τους στον πρώτο κύκλο, τους Τζον Μπέρνθαλ, Ελοντί Γιουνγκ και Στίβεν Ράιντερ στον δεύτερο και τους Γουίλσον Μπέθελ και Τζέι Αλί στον τρίτο. Η ανάπτυξη του Daredevil ξεκίνησε στα τέλη του 2013, ένα χρόνο μετά την επιστροφή των κινηματογραφικών δικαιωμάτων του χαρακτήρα στη Marvel, με τον Γκόνταρντ να έχει προσληφθεί τον Δεκέμβριο του 2013. Ο ΝτεΝάιτ τον αντικατέστησε στη θέση του υπευθύνου της σειράς, ενώ ο Κοξ προσλήφθηκε για τον πρωταγωνιστικό ρόλο τον Μάιο του 2014. Τα γυρίσματα έλαβαν χώρα στη Νέα Υόρκη, σε περιοχές που μοιάζουν ακόμα αρκετά με το παλιό Χελς Κίτσεν.
Παρενόχληση από θέση εξουσίας
Η Παρενόχληση από θέση εξουσίας είναι μια μορφή παρενόχλησης και εκφοβισμού στον χώρο εργασίας, κατά την οποία κάποιος από θέση μεγαλύτερης εξουσίας χρησιμοποιεί την εξουσία που του δίνει η θέση του για να παρενοχλήσει ή να εκφοβίσει έναν υπάλληλο χαμηλότερης εργασιακής κατάταξης. Περιλαμβάνει μια σειρά από συμπεριφορές, από ήπιο ερεθισμό μέχρι σοβαρή κακοποίηση, οι οποίες μπορεί να περιλαμβάνουν δραστηριότητα πέρα από τα όρια των απλών καθηκόντων της εν λόγω εργασίας. Απαγορευμένη σε ορισμένες χώρες, η παρενόχληση από θέση εξουσίας θεωρείται μια μορφή παράνομης διάκρισης των υπαλλήλων αλλά και μορφή πολιτικής και ψυχολογικής κατάχρησης. Οι μορφές αυτού του είδους παρενόχλησης περιλαμβάνουν σωματικές ή ψυχολογικές επιθέσεις, διαχωρισμό μεταξύ των υπαλλήλων, υπερβολικά ή εξευτελιστικά καθήκοντα και ανάμιξη στην προσωπική ζωή του θύματος.
Daredevil (τηλεοπτική σειρά)
Όλα τα επεισόδια του πρώτου κύκλου κυκλοφόρησαν στο Netflix στις 10 Απριλίου 2015, ενώ του δεύτερου στις 18 Μαρτίου 2016. Οι δύο πρώτοι κύκλοι έλαβαν θετικές κριτικές. Τον Ιούλιο του 2016, η σειρά ανανεώθηκε για τρίτο κύκλο, τα επεισόδια του οποίου κυκλοφόρησαν στις 19 Οκτωβρίου 2018. Μια spin-off σειρά με επίκεντρο τον χαρακτήρα του Μπέρνθαλ, Φρανκ Καστλ/Punisher, με τίτλο The Punisher, ζητήθηκε από τον Netflix τον Απρίλιο του 2016 και κυκλοφόρησε τον Νοέμβριο του 2017. Στις 29 Νοεμβρίου 2018, ο Daredevil ακυρώθηκε από το Netflix έπειτα από την ολοκλήρωση τριών κύκλων.
Παρενόχληση από θέση εξουσίας
Η παρενόχληση από θέση εξουσίας μπορεί να συνδυαστεί και με άλλες μορφές παρενόχλησης, συμπεριλαμβανομένης της σεξουαλικής παρενόχλησης. Στα πλαίσια αυτής της τελευταίας, η παρενόχληση από θέση εξουσίας διακρίνεται από την παρενόχληση όπου ο θύτης είναι χαμηλότερης τάξης από το θύμα και από την παρενόχληση από ο θύτης και το θύμα είναι άτομα της ίδιας τάξης. Ο όρος "παρενόχληση από πολιτική θέση εξουσίας" επινοήθηκε από την Ramona Rush σε μια δημοσίευση το 1993 με θέμα την σεξουαλική παρενόχληση στον ακαδημαϊκό χώρο. Επειδή υφίσταται προκειμένου να δικαιολογήσει και να ενισχύσει μια υπάρχουσα ιεραρχία, η παρενόχληση από θέση πολιτικής εξουσίας δύσκολα γίνεται κατανοητή και προσβάσιμη.
Daredevil (τηλεοπτική σειρά)
Υπόθεση
Ο πρώτος κύκλος ακολουθεί τον Ματ Μέρντοκ, ο οποίος εργάζεται ως δικηγόρος κατά τη διάρκεια της μέρας, να χρησιμοποιεί τις οξυμένες αισθήσεις του που απέκτησε μετά την τύφλωσή του όταν ήταν παιδί για να καταπολεμήσει το έγκλημα στη γειτονιά του Χελς Κίτσεν της Νέας Υόρκης, ως ο μασκοφόρος Daredevil κατά τη διάρκεια της νύχτας, ενώ προσπαθεί ταυτόχρονα να αποκαλύψει μια συνωμοσία του υποκόσμου της οποίας ηγείται ο Γουίλσον Φισκ. Στον δεύτερο κύκλο, ο Μέρντοκ συνεχίζει να προσπαθεί να ισορροπήσει τη διπλή ζωή του ως δικηγόρος και Daredevil, ενώ ο δρόμος του διασταυρώνεται με τον Φρανκ Καστλ/Punisher, έναν αυτόκλητο τιμωρό με πολύ πιο θανάσιμες μεθόδους από εκείνον, καθώς και με την Ηλέκτρα Νάτσιος, μια πρώην κοπέλα του. Στον τρίτο κύκλο, μετά την αποφυλάκιση του Φισκ, ο Μέρντοκ, ο οποίος απουσίαζε εδώ και μήνες από την πόλη μετά τα γεγονότα της σειράς The Defenders, επανεμφανίζεται ως ένας σπασμένος άνθρωπος και πρέπει να αποφασίσει αν θα κρύβεται από τον κόσμο ως ένας εγκληματίας δικηγόρος ή αν θα αποδεχτεί τη ζωή του ως ήρωας αυτόκλητος τιμωρός.
Ανάπτυξη
Τον Απρίλιο του 2013, ο πρόεδρος των Marvel Studios, Κέβιν Φάιγκι, επιβεβαίωσε ότι τα κινηματογραφικά δικαιώματα του Daredevil και των χαρακτήρων που σχετίζονται με αυτόν επέστρεψαν στη Marvel από την 20th Century Fox τον Οκτώβριο του 2012, κάτι που επέτρεπε τη χρήση των χαρακτήρων στο MCU. Όπως εξήγησε το 2015 ο επικεφαλής της Marvel Television, Τζεφ Λόουμπ, τα Marvel Studios είχαν «τον πρώτο λόγο» στον χαρακτήρα όταν τα δικαιώματα αυτού θα επέστρεφαν στη Marvel. Ο Ντρου Γκόνταρντ ανέφερε σαν ιδέα στη Marvel μια καινούρια ταινία με ήρωα τον Daredevil, αλλά η Marvel δεν είχε σκοπό να δημιουργήσει μια ταινία που θα βαθμολογείτο με R από τον Αμερικανικό Κινηματογραφικό Σύλλογο με βάση το σύστημα αξιολόγησης ταινιών, και ο Γκόνταρντ δεν ήθελε να δημιουργήσει μια «μετριασμένη εκδοχή» του χαρακτήρα: «Πήγα στη Marvel πριν από περίπου δύο χρόνια και τους μίλησα σχετικά με τη δημιουργία μιας ταινίας, αρκετά μετά την ταινία με τον Άφλεκ. Αλλά αυτό που κάπως όλοι συνειδητοποιήσαμε είναι πως αυτή η ταινία δεν ήταν αναγκαίο να στοιχίζει $200 εκατομμύρια. Αυτό που συμβαίνει με τον Ματ Μέρντοκ είναι πως δεν σώζει τον κόσμο. Απλά διατηρεί τη δική του γωνία καθαρή. Έτσι θα ήταν λάθος να είχαμε διαστημόπλοια να προσγειώνονται στη μέση της πόλης. Η κινηματογραφική επιχείρηση της Marvel δεν φτιάχνει ταινίες των $25 εκατομμυρίων. Προορίζονται για μεγαλύτερες παραγωγές κι έτσι πρέπει». Τελικά, τα Marvel Studios αποφάσισαν πως ο χαρακτήρας θα ήταν καλύτερα να εμφανιστεί σε τηλεοπτική σειρά.
Τον Οκτώβριο του 2013, το Deadline Hollywood ανέφερε πως η Marvel προετοίμαζε τέσσερις τηλεοπτικές δραματικές σειρές και μια μίνι σειρά, που θα είχαν συνολικά 60 επεισόδια, οι οποίες θα κυκλοφορούσαν σε υπηρεσίες video on demand και συνδρομητικούς παρόχους, με το Netflix, το Amazon και το WGN America να εκφράζουν ενδιαφέρον. Λίγες εβδομάδες αργότερα, οι Marvel και Disney ανακοίνωσαν πως η Marvel Television και τα ABC Studios θα παρέχουν στο Netflix σειρές που θα επικεντρώνονταν στους χαρακτήρες των Daredevil, Τζέσικα Τζόουνς, Iron Fist και Λουκ Κέιτζ, οι οποίες θα οδηγούσαν σε μια μίνι σειρά βασισμένη στους Defenders. Αυτή η μορφή επιλέχθηκε λόγω της επιτυχίας των Εκδικητών, για την οποία οι χαρακτήρες των Iron Man, Hulk, Captain America και Thor παρουσιάστηκαν ξεχωριστά προτού συνεργαστούν στην ταινία. Τον Δεκέμβριο, ο Γκόνταρντ προσλήφθηκε επισήμως ως εκτελεστικός παραγωγός και υπεύθυνος για τη σειρά Daredevil και ήταν ευχαριστημένος με την αλλαγή της ιδέας του για ταινία σε τηλεοπτική σειρά «επειδή υπάρχει χρόνος να ασχοληθούμε με τα μικρότερα πράγματα, τα οποία είναι πολύ πιο ενδιαφέροντα σε επίπεδο χαρακτήρα». Ωστόσο, τον Μάιο του 2014, η Marvel ανακοίνωσε την αποχώρηση του Γκόνταρντ από τη θέση του υπευθύνου της σειράς γιατί ήθελε να επικεντρωθεί στη σκηνοθεσία μιας ταινίας βασισμένης στους Sinister Six της Marvel για τη Sony. Ο Γκόνταρντ, ο οποίος έγραψε τα δύο πρώτα επεισόδια της σειράς, παρέμεινε στη σειρά λειτουργώντας συμβουλευτικά, ενώ ο Στίβεν Σ. ΝτεΝάιτ ανέλαβε ως υπεύθυνος. Η σειρά ονομάστηκε επίσημα Marvel's Daredevil, με τους Λόουμπ, Τζιμ Τσόρι, Νταν Μπάκλεϊ, Τζο Κεσάντα, Σταν Λι, Άλαν Φάιν, Σίντι Χόλαντ, Κρις Χένιγκμαν, Άλι Γκος και Πίτερ Φράιντλαντερ να λειτουργούν ως εκτελεστικοί παραγωγοί.
Τον Απρίλιο του 2015, Marvel και Netflix ανακοίνωσαν πως ο Daredevil ανανεώθηκε για δεύτερο κύκλο επεισοδίων, αλλά ο ΝτεΝάιτ δεν θα επέστρεφε λόγω προηγούμενων δεσμεύσεων. Αντικαταστάθηκε από τους Νταγκ Πίτρι και Μάρκο Ραμίρεζ, οι οποίοι είχαν δουλέψει ως σεναριογράφοι στον πρώτο κύκλο, ενώ συνεργάστηκαν στενά με τους ΝτεΝάιτ και Γκόνταρντ. Οι Πίτρι, Ραμίρεζ, Άλισον Ένγκελ και Μαρκ Βερχάιντεν έγιναν εκτελεστικοί παραγωγοί για τον δεύτερο κύκλο, ενώ ο Φράιντλαντερ αποχώρησε από τη σειρά. Η σειρά ανανεώθηκε για τρίτο κύκλο επεισοδίων τον Ιούλιο του 2016 με σκοπό οι Πίτρι και Ραμίρεζ να επέστρεφαν ως υπεύθυνοι, αλλά τον Οκτώβριο του 2017 ανακοινώθηκε πως ο Έρικ Όλεσον θα αναλάμβανε τη θέση του υπευθύνου.
Σενάριο
Ο Γκόνταρντ ήταν πάντα θαυμαστής του Daredevil αφού, μεγαλωμένος και ο ίδιος ως Καθολικός, ένιωθε να ταυτίζεται με την ιστορία ενός «Καθολικού υπερήρωα που αγωνίζεται με την έννοια του τι είναι σωστό και τι λάθος». Δεν ήθελε να είναι «ένας τύπος που απλά παίρνει τα κόμικ και τα μεταφέρει στην οθόνη. Θεωρώ πως είναι δουλειά μας να τα αντιμετωπίζουμε σαν να είναι δική μας δουλειά εξ'αρχής. Αν είμαι ο συγγραφέας ενός κόμικ, δε θα ξαναέγραφα την ιστορία κάποιου άλλου, θα έπαιρνα την ιστορία και θα την προχωρούσα παραπέρα».
Τον Αύγουστο του 2014, συζητώντας για τη σειρά και συγκρίνοντάς την με την ταινία του 2003, ο Τεντ Σαράντος είπε: «Η σειρά δεν θα διστάσει να πάει σε πιο σκοτεινά μονοπάτια σε σχέση με την ταινία. Αυτό που αγαπάμε συγκεκριμένα σε αυτό το σύνολο των ηρώων είναι πως είναι λίγο πιο προσγειωμένοι στη Γη. Και σε ό,τι αφορά τις στολές αλλά και στο ότι αυτές είναι ιστορίες σκληρής εγκληματικότητας στους δρόμους κι όχι στα σύννεφα». Εξετάζοντας αυτό το θέμα, ο ΝτεΝάιτ είπε: «Είναι λίγο πιο τραχύ και πιο σκληρό από όσα έχει κάνει μέχρι τώρα η Marvel, αλλά δεν προσπαθούμε να το ωθήσουμε σε ακραίες γραφικές σκηνές βίας, δωρεάν γυμνό ή κάτι τέτοιο. Η ιστορία δεν το απαιτεί αυτό και θεωρώ πως θα καταστρεφόταν αν το ωθούσαμε τόσο μακριά». Ο επικεφαλής και εκτελεστικός παραγωγός της Marvel Television, Λόουμπ, δήλωσε αργότερα πως «Δεν πρόκειται να υπάρχουν άνθρωποι που πετάνε στον ουρανό· δεν θα υπάρχουν μαγικά σφυριά. Η προσέγγισή μας στη σειρά είναι πρωταρχικά ως εγκληματικό δράμα και σε δευτερεύον χρόνο ως σειρά με υπερήρωες». Ο ΝτεΝάιτ εμπνεύστηκε από τις ταινίες Ο Άνθρωπος από τη Γαλλία, Σκυλίσια μέρα και Ο Ταξιτζής και δήλωσε: «Θα προτιμούσαμε να κλίνουμε προς την τηλεοπτική σειρά The Wire παρά σε κάτι που θεωρείται κλασική τηλεοπτική σειρά με υπερήρωες».
Ο Λόουμπ συνέκρινε την προσέγγιση της σειράς με την αφήγηση ιστοριών σε πολλούς κύκλους όπως «τον κόσμο των εκδόσεων, όπου έχεις τη σειρά ιστοριών του Φρανκ Μίλλερ, του Μπράιαν Μάικλ, του Εντ Μπρουμπέικερ. Ήμουν αρκετά τυχερός στο να δουλέψω στο Daredevil: Yellow. Αλλά δεν είναι το ίδιο. Υπάρχουν διαφορετικά στοιχεία. Ίδιο καστ. Σε πολλές περιπτώσεις, ίδιο τόνο. Αλλά διαφορετική περιπέτεια ... μπορείς να δεις τον δεύτερο κύκλο του Daredevil χωρίς να έχεις δει τον πρώτο. Αλλά αν δεις και τους δύο, είναι σαν να έχεις δύο διαφορετικά βιβλία. Είναι πιο κοντά στον κόσμο και στη δομή ενός γραφικού μυθιστορήματος παρά στον κόσμο μιας συνεχιζόμενης, συνεχούς σειράς».
Κάστινγκ
Στα τέλη Μαΐου του 2014, ο Τσάρλι Κοξ προσλήφθηκε για τον ρόλο του Daredevil. Ο Κοξ ήταν η πρώτη επιλογή για τον ρόλο, τον οποίο είχε προτείνει η Κεσάντα το 2012, πριν ακόμα τα Marvel Studios πάρουν πίσω τα δικαιώματα του χαρακτήρα από την 20th Century Fox. Στις 10 Ιουνίου, η Marvel ανακοίνωσε πως ο Βίνσεντ Ντ'Ονόφριο θα υποδυόταν τον Γουίλσον Φισκ / Kingpin στη σειρά και στις 20 Ιουνίου, η Ροζάριο Ντόσον προστέθηκε στο καστ. Λίγες μέρες αργότερα, ο Έλντεν Χένσον προσλήφθηκε για τον ρόλο του Φόγκι Νέλσον, ενώ στις 17 Ιουλίου η Ντέμπορα Αν Γολ προσλήφθηκε για τον ρόλο της Κάρεν Πέιτζ. Στις 11 Οκτωβρίου, αποκαλύφθηκε πως ο ρόλος της Ντόσον θα ήταν η Κλερ Τεμπλ, ένας χαρακτήρας που θα έμοιαζε σε αυτόν της Night Nurse, ενώ οι Αγιελέτ Ζουρέρ, Μπομπ Γκάντον, Τόμπι Λεόναρντ Μουρ και Βόντι Κέρτις-Χολ προστέθηκαν στο καστ για τους ρόλους των Βανέσα Μαριάννα, Λίλαντ Άουλσλι, Τζέιμς Γουέσλι και Μπεν Ούρικ αντίστοιχα.
Τον Ιούνιο του 2015, η Marvel ανακοίνωσε πως ο Τζον Μπέρνθαλ εντάχθηκε στο καστ για τον ρόλο του Φρανκ Καστλ/Punisher για τον δεύτερο κύκλο, ενώ από τον πρώτο κύκλο θα επέστρεφαν για να επαναλάβουν τους ρόλους τους οι Κοξ, Γολ, Χένσον, Ντόσον και Ντ'Ονόφριο. Τον επόμενο μήνα, η Ελοντί Γιουνγκ προσλήφθηκε για τον ρόλο της Ηλέκτρα Νάτσιος, ένας χαρακτήρας ο οποίος είχε αναφερθεί ήδη στον πρώτο κύκλο. Τον Σεπτέμβριο του 2015, ο Στίβεν Ράιντερ προστέθηκε στο καστ για τον ρόλο ου Μπλέικ Τάουερ. Οι Κοξ, Χένσον, Ντ'Ονόφριο και Ράιντερ επέστρεψαν και στον τρίτο κύκλο. Τον Νοέμβριο του 2017, αποκαλύφθηκε πως ο Γουίλσον Μπέθελ θα συμμετείχε στο βασικό καστ του τρίτου κύκλου, στον ρόλο του Μπέντζαμιν «Ντεξ» Πόιντεξτερ, ενώ μέχρι τον Ιανουάριο του 2018 στο καστ προστέθηκε η Τζοάν Γουάλεϊ για τον ρόλο της Αδελφής Μάγκι Γκρέις  και μέχρι τον Μάρτιο του 2018, ο Τζέι Αλί προσλήφθηκε για τον ρόλο του Ραούλ «Ρέι» Ναντίμ, ενός ακόμα πράκτορα του FBI. Η Ζουρέρ πραγματοποιεί μια γκεστ εμφάνιση κατά τη διάρκεια του κύκλου.
Σχετικά με τη διαδικασία του κάστινγκ, ο ΝτεΝάιτ δήλωσε: «Απλά πρέπει να ελπίζεις πως θα βρεις τον σωστό δρόμο. Ευτυχώς το δικό μας καστ βγήκε και δεν θα μπορούσα να είμαι πιο ευτυχισμένος για αυτό. Κανείς δεν πρόκειται να ταιριάξει ποτέ απόλυτα σε αυτό που έχεις στο μυαλό σου. Για μένα, το πιο σημαντικό δεν είναι αν θα δουν ή όχι τον ρόλο, αλλά αν θα τον νιώσουν». Οι Λαρέι Μέιφιλντ και Τζούλι Σούμπερτ ήταν οι υπεύθυνοι για το κάστινγκ της σειράς. Τον Δεκέμβριο του 2017, ο Ντ'Ονόφριο αποκάλυψε ότι είχε «μια σταθερή συμφωνία με τον Τζεφ Λόουμπ», η οποία είχε γίνει πριν τον πρώτο κύκλο και η οποία του επέτρεπε να «μπαίνει και να βγαίνει στη σειρά», με απροσδιόριστο χρόνο ειδοποίησης όταν η Marvel ήλπιζε να τον χρησιμοποιήσει στη σειρά.
Κοστούμια
Η στολή αναβαθμίστηκε στον δεύτερο κύκλο, με την Κάλβερτ να την αποκαλεί «μια πολύ πιο ευκίνητη στολή και πολύ πιο στρατηγική με κάποιο τρόπο». Το τμήμα κοστουμιών «εξορθολόγησε» τη στολή για να την κάνει πιο απλή, χρησιμοποιώντας λιγότερο υλικό στα γάντια και στις μπότες. Ο Κοξ περιέγραψε τη στολή ως μια «ευαίσθητη περιοχή» που απαιτούσε κάποιες «μικροαλλαγές» μετά τη σύντομη χρήση της στο τέλος του πρώτου κύκλου και σημείωσε πως οι αλλαγές είναι συνυφασμένες μέσα στην ιστορία του δεύτερου κύκλου, συμπεριλαμβανομένης και της ανάγκης για μια νέα, επανασχεδιασμένη μάσκα.
Τίτλοι αρχής
Οι τίτλοι αρχής δημιουργήθηκαν από την εταιρία Elastic. Η εταιρεία ήταν αυτή που δημιούργησε και τους τίτλους αρχής της τηλεοπτικής σειράς True Detective, οι οποίοι είχαν διακριθεί από την άποψη της «φαντασίας και έδειχναν τι ακριβώς είναι η σειρά». Ο ΝτεΝάιτ εξήγησε ότι πολλές εταιρείες είχαν προτείνει ιδέες στη δημιουργική ομάδα οι οποίες περιελάμβαναν «παραλλαγές της ίδιας ιδέας, όπου μπορούσες να μεγεθύνεις σε ένα μάτι και να δεις τον χάρτη της πόλης». Ωστόσο, μια από τις ιδέες της Elastic περιείχε «ένα κόκκινο υγρό σαν αίμα να στάζει πάνω στα πάντα ... σαν μια μπογιά να σκέπαζε κάτι αόρατο αποκαλύπτοντάς το», κάτι το οποίο τόσο ο ΝτεΝάιτ όσο και ο Λόουμπ ήθελαν να χρησιμοποιήσουν ευθύς αμέσως.
Ο διευθυντής του δημιουργικού τμήματος της Elastic, Πάτρικ Κλερ, σκέφτηκε τη δημιουργία ενός κόκκινου κόσμου ο οποίος θα αποκαλυπτόταν από το υγρό. Η προσομοίωση του CG υγρού, το οποίο προοριζόταν να είναι μια διφορούμενη αναφορά σε δηλητήριο και αίμα και το οποίο θα συμπεριφερόταν σαν «κάτι μεταξύ υγρής σοκολάτας και πίσσας», ήταν δύσκολη, με τον Κλερ να λέει: «Είναι δύσκολο να κάνεις έναν αλγόριθμο να δρα «ύπουλα»». Ο επικεφαλής του CG, Άντριου Ρόματζ, ανέφερε πως «Η ανάπτυξη της σωστής πυκνότητας και συμπεριφοράς των υγρών ήταν σίγουρα μια δύσκολη διαδικασία. Το να κάνουμε την κλίμακα να μοιάζει σωστή έπρεπε να παίξουμε αρκετά προσεχτικά στην προσομοίωση καθώς επίσης και με τον φωτισμό και την υφή. Ο Πάτρικ ήθελε τα γλυπτά που δημιουργούσαμε να μοιάζουν μινιατούρες, έτσι πειραματιστήκαμε αρκετά με την κλίμακα της σκηνής και με τις ρυθμίσεις της κάμερας, προσομοιώνοντας βάθος πεδίου για να πετύχουμε αυτή την απεικόνιση». Ο επικεφαλής των υγρών, Μιγκέλ Α. Σάλεκ, δήλωσε: «Κάθε λήψη απαιτούσε προσαρμοσμένους χάρτες ροής να ζωγραφίζονται στα γλυπτά, μαζί με μικρά πεδία έλξης και χιλιάδες μικροσκοπικές προσαρμογές για να πετύχουν τα σχήματα και τη συμπεριφορά που αποζητούσε ο Πάτρικ. Στο τέλος προσομοίωσα εκατοντάδες δοκιμές και χιλιάδες πλαίσια υγρών για να πετύχω απλά τη σωστή ισορροπία για κάθε λήψη». Λόγω χρονικών περιορισμών, αναφορές στην ιστορία του Μέρντοκ σχετικά με το μποξ, όπως για παράδειγμα ένας σάκος του μποξ και ένα ρινγκ, αφαιρέθηκαν από το τελικό προϊόν. Το τελικό προϊόν εικονογραφήθηκε πάνω σε ένα προσωρινό κομμάτι μουσικής - «ένα παλιό κομμάτι trip hop της δεκαετίας του 1990» - πριν αντικατασταθεί από τη μουσική του Τζον Πισάνο όταν αυτή ολοκληρώθηκε.
Γυρίσματα
Τα γυρίσματα της σειράς έλαβαν χώρα στην πόλη της Νέας Υόρκης, σε περιοχές του Μπρούκλιν και του Λονγκ Άιλαντ Σίτι, οι οποίες έμοιαζαν ακόμα αρκετά με το παλιό Χελς Κίτσεν, καθώς επίσης και σε ειδικά διαμορφωμένα στούντιο. Ήταν προγραμματισμένο από την παραγωγή κάθε επεισόδιο να χρειάζεται οκτώ μέρες για να ολοκληρωθεί. Σχετικά με την αίσθηση της σειράς, ο ΝτεΝάιτ δήλωσε: «Πάμε για μια τραχιά, αίσθηση της δεκαετίας του 1970 στη Νέα Υόρκη για τη σειρά. Μας αρέσει η ιδέα της ομορφιάς και της παρακμής της πόλης και το Χελς Κίτσεν είναι ένα μέρος που είναι και όμορφο και τραχύ ταυτόχρονα. Και για αυτόν τον λόγο ο Ματ Μέρντοκ το αγαπά και θέλει αν το προστατέψει». Η ταινία Επιχείρηση Χάος απετέλεσε πηγή έμπνευσης για τις σκηνές δράσεις της σειράς.
Οπτικά εφέ
Τα οπτικά εφέ της σειράς έγιναν από το στούντιο της Νέας Υόρκης Shade VFX και ο Μπράιαν Γκόσγουϊν ήταν ο επικεφαλής.
Μουσική
Τον Οκτώβριο του 2014, αποκαλύφθηκε πως ο Τζον Πισάνο θα συνέθετε τη μουσική της σειράς. Το βασικό θέμα της σειράς, το οποίο συν-συνέθεσε με τον Μπράιντεν Κίμπαλ, προήλθε από το αυθεντικό ντέμο του Πισάνο που είχε φτιάξει για τη σειρά, το οποίο είχε καταθέσει κατά τη διάρκεια των ακροάσεων. Ο Πισάνο σημείωσε πως είναι σπάνιο για τέτοιο υλικό να ενσωματώνεται στο τελικό προϊόν με αυτόν τον τρόπο. Ένα soundtrack άλμπουμ για τον πρώτο κύκλο κυκλοφόρησε σε ψηφιακή μορφή στις 27 Απριλίου 2015, για τον δεύτερο κύκλο στις 15 Ιουλίου 2016 και για τον τρίτο κύκλο στις 19 Οκτωβρίου 2018.
Σύνδεσεις με Κινηματογραφικό Σύμπαν της Marvel
Τον Μάρτιο του 2015, ο Λόουμπ μίλησε για τη δυνατότητα οι σειρές να διασταυρωθούν με τις ταινίες του MCU και τις τηλεοπτικές σειρές του ABC λέγοντας: «Όπως είναι αυτή τη στιγμή, με τον ίδιο τρόπο που οι ταινίες μας ξεκίνησαν ανεξάρτητες και με τον καιρό οδήγησαν στους Εκδικητές, έγινε πιο πρακτικό για τον Captain America να κάνει μια μικρή εμφάνιση στον Thor 2 και για τον Μπρους Μπάνερ να εμφανιστεί στο τέλος του Iron Man 3. Πρέπει να το κερδίσουμε αυτό. Το κοινό πρέπει να καταλαβαίνει ποιοι είναι όλοι αυτοί οι χαρακτήρες και τι στο καλό είναι πριν αρχίσουμε να τους συγχέουμε σχετικά με το πού πηγαίνει η ιστορία». Τον Απρίλιο, ο Κοξ δήλωσε πως το να γίνει κάποια διασταύρωση με τις ταινίες είναι «πιθανόν. Πιστεύω υπάρχει τρόπος οι δύο κόσμοι να ενωθούν. Θεωρώ πως η σειρά μας τονικά και θεματικά έχει μια διαφορετική αισθητική από τις ταινίες τον Εκδικητών, αλλά όλα είναι στο ίδιο σύμπαν και πιστεύω πως υπάρχει τρόπος για τον Daredevil - και άλλους χαρακτήρες, Λουκ Κέιτζ και χαρακτήρες του εγκλήματος των δρόμων - να ταιριάξουν μέσα σε αυτό το σύμπαν. Πιστεύω πρέπει να υπάρχει ένας τρόπος και θεωρώ πως αυτό έχει να κάνει με το να βρεθεί ένας αυτόνομος τόνος για αυτή την ταινία [διασταύρωση]». Ο Κοξ είπε επίσης πως βάση συμβολαίου, είναι υποχρεωμένος να εμφανιστεί σε ταινίες αν του ζητηθεί κάτι τέτοιο από τη Marvel.
Κυκλοφορία
Ο Daredevil είναι διαθέσιμος στην υπηρεσία streaming του Netflix, σε όλες τις επικράτειες όπου είναι διαθέσιμο, σε υψηλή ευκρίνεια ανάλυσης 4K (Ultra HD 4K) και σε υψηλής δυναμικής εμβέλειας βίντεο (HDR). Οι πρώτοι δύο κύκλοι άρχισαν να είναι διαθέσιμοι σε HDR μετά την αρχική τους κυκλοφορία, από τον προμηθευτή μετά-παραγωγής, Deluxe. Τα επεισόδια κάθε κύκλου κυκλοφόρησαν ταυτόχρονα σε αντίθεση με την καθιερωμένη εβδομαδιαία κυκλοφορία ανά επεισόδιο σειρών, για να ενθαρρυνθεί η παρακολούθηση όλων των επεισοδίων μαζί, μια μέθοδος που χρησιμοποιήθηκε και για άλλες πρωτότυπες σειρές του Netflix. Ο Daredevil ήταν η πρώτη πρωτότυπη σειρά του Netflix που έλαβε την Υπηρεσία Περιγραφής Βίντεο, έχοντας ακουστικό περιγραφικό κομμάτι για το κάθε επεισόδιο.
Προώθηση
Το Τμήμα Καταναλωτικών Προϊόντων της Disney δημιούργησε μια μικρή σειρά προϊόντων για να προμηθεύσει το πιο ενήλικο κοινό, δεδομένου του πιο έντονου τόνου της σειράς. Ο Πολ Γκίτερ, ο ανώτερος αντιπρόεδρος του τμήματος Αδειοδότησης της Marvel για το Τμήμα Καταναλωτικών Προϊόντων της Disney, εξήγησε πως επικεντρώνονται περισσότερο σε εφήβους και ενήλικες παρά σε νεαρότερα άτομα, με τα προϊόντα να διατίθενται σε σημεία αγορών όπως τα Hot Topic. Επιπρόσθετα, δημιουργήθηκε ένα πρόγραμμα προώθησης για να υποστηρίξει τη σειρά, το οποίο δημιουργεί νέες δυνατότητες για ανεξάρτητες σειρές προϊόντων, καθώς και συλλεκτικών. Δεδομένης της προηγούμενης επιτυχίας της Marvel, αδειοδοτούμενοι συνεργάτες ήθελαν να δουλέψουν με τη Marvel και σε αυτό, παρόλο που το προϊόν δεν ήταν κάποια κινηματογραφική ταινία.
Τηλεθέαση
Καθώς το Netflix δεν αποκαλύπτει τα νούμερα τηλεθέασης των συνδρομητών του για καμία από τις δικές του σειρές, ο Καρίμ Ζρέικ, ανώτερος αντιπρόεδρος του προγράμματος της Marvel Television, παρείχε κάποια δημογραφικά στοιχεία τηλεθέασης για τον Daredevil τον Αύγουστο του 2017, σημειώνοντας πως η σειρά προσέλκυσε μεγαλύτερο αριθμό αντρικού κοινού. Επίσης τον ίδιο μήνα, το Netflix δημοσίευσε κάποια πρότυπα προβολής για τις σειρές της Marvel. Τα στοιχεία, τα οποία προήλθαν από τις «1300 'κοινότητες γεύσης' από όλο τον κόσμο, όπου οι συνδρομητές ομαδοποιούνται ανάλογα με το τι παρακολουθούν», έδειξαν πως οι τηλεθεατές δε θα παρακολουθούσαν τις σειρές με τη χρονολογική σειρά κυκλοφορίας τους, αλλά ξεκινούσαν συνήθως με την Jessica Jones και συνέχιζαν με τις Daredevil, Luke Cage και τελικά Iron Fist. Ο Τοντ Γιέλιν, ο αντιπρόεδρος του τμήματος καινοτομίας προϊόντων του Netflix, σημείωσε πως το κοινό παρακολουθεί τις σειρές «με τη σειρά που το ενδιαφέρει και από το πώς μαθαίνει για αυτές». Τα στοιχεία του Netflix έδειξαν επίσης πως κάποιος που παρακολουθεί τον Daredevil θα προχωρήσει πιο συχνά προς την Jessica Jones και το ανάποδο, ενώ άλλες σειρές «με αντιήρωες και θέματα ηθικής ασάφειας» όπως οι σειρές Bloodline, Breaking Bad, Dexter και House of Cards, οδήγησαν τους τηλεθεατές στο να ξεκινήσουν τον Daredevil. Τον Οκτώβριο του 2018, η Crimson Hexagon, μια εταιρία μελέτης καταναλωτών, δημοσίευσε στοιχεία που εξέταζαν τον «θόρυβο στα κοινωνικά δίκτυα» για τις σειρές προσπαθώντας να το συσχετίσει με πιθανή τηλεθέαση. Τα στοιχεία έδειξαν πως όταν ο πρώτος κύκλος έκανε πρεμιέρα τον Απρίλιο του 2015, συγκέντρωσε σχεδόν 275,000 αναρτήσεις σε Twitter και Instagram. Όταν κυκλοφόρησε ο δεύτερος κύκλος τον Μάρτιο του 2016, οι αναρτήσεις μειώθηκαν σε λίγο πάνω από 200,000, ενώ για τον τρίτο κύκλο, κοιτάζοντας τα στοιχεία που συγκεντρώθηκαν στα μισά του Οκτωβρίου του 2018, οι αναρτήσεις μειώθηκαν στις 75,000.
Κριτικές
Η σελίδα συλλογής κριτικών Rotten Tomatoes δίνει ποσοστό έγκρισης για τον πρώτο κύκλο 99%, βασισμένο σε 71 κριτικές. Στο τμήμα ομοφωνίας για τον κύκλο διαβάζουμε: «Με πολύ μεγάλη τήρηση στην ιστορία της πρώτης ύλης, υψηλή ποιότητα παραγωγής και μια δραματική γεύση χωρίς ανοησίες, ο Daredevil υπερέχει ως μια αποτελεσματική ιστορία προέλευσης υπερήρωα και συναρπαστική περιπέτεια δράσης». Η σελίδα συλλογής κριτικών Metacritic δίνει στον πρώτο κύκλο ποσοστό 75/100, βασισμένο σε 22 κριτικές, με την ένδειξη «γενικά ευνοϊκές κριτικές»
Ο δεύτερος κύκλος συγκεντρώνει ποσοστό έγκρισης στη Rotten Tomatoes 80% βασισμένο σε 55 κριτικές, ενώ στο τμήμα ομοφωνίας διαβάζουμε: «Ενισχυμένος από εντυπωσιακή δράση, ο Daredevil διατηρεί το έδαφός του στον δεύτερο κύκλο, ακόμα κι αν οι νέες περιπέτειές του δεν μπορούν να γεμίζουν το κενό που άφησε ο Γουίλσον Φισκ». Στο Metacritic, ο δεύτερος κύκλος συγκεντρώνει 68/100, βασισμένο σε 13 κριτικές, με την ένδειξη «γενικά ευνοϊκές κριτικές».
Ο τρίτος και τελευταίος κύκλος συγκεντρώνει ποσοστό έγκρισης στη Rotten Tomatoes 97% βασισμένο σε 60 κριτικές, και στο τμήμα ομοφωνίας διαβάζουμε: «Ο Άνθρωπος Χωρίς Φόβο επιστρέφει στην καλύτερή του φόρμα με έναν τρίτο κύκλο που ξεκινάει επιμελώς αργά αλλά σταδιακά δημιουργεί τα σκιρτήματα των κόμικ, με ανυπολόγιστη βοήθεια από την ευπρόσδεκτη επιστροφή του απειλητικού Kingpin του Βίνσεντ Ντ'Ονόφριο». Στο Metacritic, ο τρίτος κύκλος συγκεντρώνει 71/100, βασισμένο σε 6 κριτικές, και πάλι με την ένδειξη «γενικά ευνοϊκές κριτικές».
Διακρίσεις
Τον Δεκέμβριο του 2015, το IGN ονόμασε τον Daredevil τη δεύτερη καλύτερη πρωτότυπη σειρά του Netflix που κυκλοφόρησε μέχρι εκείνη τη στιγμή.
Spin-off σειρά
Μέχρι τον Ιανουάριο του 2016, πριν από το ντεμπούτο του Μπέρνθαλ στον ρόλο του οπλισμένου αυτόκλητου τιμωρού Φρανκ Καστλ / Punisher στον δεύτερο κύκλο, το Netflix ήταν σε μια «πολύ πρώιμη φάση ανάπτυξης» μιας spin-off σειράς με τον τίτλο The Punisher και έψαχνε για κάποιον να αναλάβει τη θέση του υπευθύνου. Η σειρά θα επικεντρωνόταν στον Καστλ του Μπέρνθαλ και περιγράφηκε ως ένα ανεξάρτητο πρότζεκτ σε σχέση με τις σειρές που θα οδηγούσαν στη σειρά The Defenders. Ο Λόουμπ υπονόησε πως η Marvel Television δεν είχε υποκινήσει την ανάπτυξη της spin-off σειράς και επικεντρωνόταν στο να φτιάξει «τα καλύτερα 13 επεισόδια για τον δεύτερο κύκλο του Daredevil» εκείνη την περίοδο, λέγοντας ωστόσο: «Δεν θα αποθαρρύνω ποτέ ένα δίκτυο να κοιτάει σε κάποιον από τους χαρακτήρες μας και να μας ενθαρρύνει να κάνουμε περισσότερα ... Αν είμαστε αρκετά τυχεροί και μέσω του σεναρίου, μέσω της σκηνοθεσίας, μέσω του ηθοποιού, ο κόσμος θέλει να δει περισσότερα από αυτόν τον χαρακτήρα, θαυμάσια». Τον Απρίλιο του 2016, η Marvel και το Netflix παρήγγειλαν τη σειρά The Punisher, επιβεβαιώνοντας τη συμμετοχή του Μπέρνθαλ και ονομάζοντας τον Στιβ Λάιτφουτ ως τον υπεύθυνο αυτής. Η σειρά κυκλοφόρησε τον Νοέμβριο του 2017. Η Γολ επανέλαβε σε αυτήν τον ρόλο της ως Κάρεν Πέιτζ.
Άλλα media
Τον Νοέμβριο του 2015, κυκλοφόρησε μια ανανεωμένη εκδοχή του παιχνιδιού μάχης για κινητά τηλέφωνα, Marvel: Contest of Champions, η οποία περιελάμβανε μια ιστορία αναζήτησης έξι μερών που ενέπλεκε τον Daredevil και την Τζέσικα Τζόουνς, με ένα επίπεδο να είναι βασισμένο στο Χελς Κίτσεν.
Ακύρωση και μέλλον
Πριν την κυκλοφορία του τρίτου κύκλου, το Deadline Hollywood σημείωσε πως η σειρά αναμενόταν να ανανεωθεί για τέταρτο κύκλο επεισοδίων καθώς «την παρακολουθούσε αρκετός κόσμος και λάμβανε εξαιρετικές κριτικές». Τον Νοέμβριο του 2018, ο Όλεσον ανέφερε πως ήθελε να κάνει έναν τέταρτο κύκλο στο Netflix και ήλπιζε πως η συνάντηση θα οδηγούσε σε επίσημη ανανέωση της σειράς. Παρά την αναφορά, στις 29 Νοεμβρίου 2018, το Netflix ακύρωσε τη σειρά μετά από τρεις κύκλους. Το Netflix είπε πως οι τρεις κύκλοι θα παρέμεναν στην υπηρεσία, ενώ ο χαρακτήρας θα «συνέχιζε να ζούσε σε μελλοντικά πρότζεκτ της Marvel». Το Deadline Hollywood σημείωσε πως «σε αντίθεση με τη σειρά Iron Fist ή τη σειρά Luke Cage, η πόρτα για τον Daredevil φαίνεται να παραμένει ανοικτή» ώστε η σειρά να συνεχίσει να προβάλλεται κάπου αλλού, πιθανότατα στη νέα streaming υπηρεσία της Disney, Disney+. Ωστόσο, το The Hollywood Reporter θεώρησε πως κάτι τέτοιο δεν ήταν πιθανόν, ειδικά αφού σύμφωνα με την αυθεντική συμφωνία που είχε γίνει μεταξύ της Marvel και του Netflix για τη σειρά, οι χαρακτήρες δε θα μπορούσαν να εμφανιστούν σε οποιαδήποτε σειρά που δεν ανήκει στο Netflix ή άλλες ταινίες για τουλάχιστον δύο χρόνια μετά την ακύρωση, όπως είχε δημοσιευτεί από το περιοδικό Variety. Ο Κέβιν Α. Μέγιερ, ο πρόεδρος του τμήματος «Απευθείας-στον-Καταναλωτή και στη Διεθνή Αγορά» της Disney, σημείωσε πως ενώ δεν είχε συζητηθεί, υπήρχε η πιθανότητα το Disney+ να μπορούσε να ανανεώσει τη σειρά. Η Έιμι Ράτμπεργκ, η οποία υποδύεται τη Μάρσι Σταλ στη σειρά, επιβεβαίωσε την απαίτηση των δύο χρόνων και είπε επίσης πως η απόφαση να διακοπεί η σειρά ξάφνιασε τους εκτελεστικούς της Marvel, δεδομένου της εκτεταμένης δουλειάς που είχε γίνει για έναν πιθανό τέταρτο κύκλο. Πρόσθεσε πως τα γυρίσματα του τέταρτου κύκλου αναμένονταν να ξεκινήσουν τον Φεβρουάριο του 2019 και πως αρκετά μέλη του καστ και του συνεργείου θεωρούσαν πως η σειρά θα κρατούσε για πέντε κύκλους, με την ύπαρξη ενός νέου ανταγωνιστή στον τέταρτο κύκλο και μια τελική αναμέτρηση ανάμεσα στον Daredevil και τον Φισκ στον πέμπτο κύκλο. Τον ίδιο μήνα, ο ανώτερος αντιπρόεδρος των πρωτότυπων προγραμμάτων του Hulu, Κρεγκ Έργουιτς, είπε στο The Wrap πως η streaming υπηρεσία είναι ανοικτή στο να αναλάβει τη σειρά, όπως επίσης και τις σειρές Iron Fist, Luke Cage, The Punisher, Jessica Jones και The Defenders.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Daredevil (τηλεοπτική σειρά) Κατηγορία:Τηλεοπτικές σειρές των ABC Studios Κατηγορία:Τηλεοπτικές σειρές Netflix Κατηγορία:Νίντζα στη μυθοπλασία Κατηγορία:Τηλεοπτικές σειρές βασισμένες σε κόμικς της Marvel
Γεώργιος Β΄ Τόπια
Ο Γεώργιος Β΄, Gjergj Topia, Giorgio Topia (άκμασε από το 1388 – απεβ. 1392) από τον Οίκο Τόπια ήταν κύριος του Δυρραχίου από το 1388 έως το 1392.
Βιογραφία
Ο Γεώργιος έπρεπε να επιστρέψει το Δυρράχιο στη Δημοκρατία της Βενετίας το 1392. Αργότερα το ίδιο έτος απεβίωσε χωρίς απογόνους. Η αδελφή του Έλενα απέκτησε το μεγαλύτερο μέρος των υπολοίπων κτήσεών του, ενώ ένα μικρότερο μέρος δόθηκε στη μικρότερη αδελφή του, Βογισλάβα.
Οικογένεια
Νυμφεύτηκε τη Τεοντόρα Mπρανκόβιτς· ήταν κόρη του σεβαστοκράτορα Μπράνκο Μλαντένοβιτς, ευγενούς της Σερβίας, γενάρχη τού Οίκου Μπρανκόβιτς.
Πηγές
Κατηγορία:Αλβανοί ευγενείς του Μεσαίωνα
Take Me to Church
Το "Take Me to Church" είναι τραγούδι του Ιρλανδού μουσικού Hozier από το πρώτο του EP με τον ομώνυμο τίτλο, Take Me to Church (2013), καθώς και από το πρώτο του ομώνυμο άλμπουμ που κυκλοφόρησε το 2014. Το τραγούδι κυκλοφόρησε ως το πρώτο του single στις 13 Σεπτεμβρίου 2013. Ο Hozier, ένας επίδοξος μουσικός όταν έγραφε το τραγούδι, έγραψε και ηχογράφησε το τραγούδι στη σοφίτα του σπιτιού των γονιών του στο Μπρέι, Κάντρι Γουίκλοου της Ιρλανδίας. Ένα σόουλ τραγούδι μεσαίας ταχύτητας, του οποίου οι στίχοι αποτυπώνουν την αγανάκτηση του Hozier για την Καθολική Εκκλησία και τη στάση της απέναντι στην ομοφυλοφιλία. Το τραγούδι τράβηξε πρώτα την προσοχή της ανεξάρτητης δισκογραφικής εταιρείας Rubyworks, όπου ο παραγωγός Ρομπ Κίργουαν πρόσθεσε στην αυθεντική ντέμο ηχογράφηση ήχους από άλλα όργανα. Μόνο δύο μουσικοί συμπεριλαμβάνονται στους τίτλους του τραγουδιού, ο Άντριου Χόζιερ-Μπάιρν (Hozier) και ο ντράμερ Φιάχρα Κίντερ.
Το μουσικό βίντεο του τραγουδιού συνέβαλε στην ευρεία δημοτικότητά του. Το βίντεο, σκηνοθετημένο από τον Μπρένταν Κάντι και τον Κόναλ Τόμσον της μικρής εταιρείας παραγωγής Feel Good Lost, ακολουθεί τη σχέση μεταξύ δύο αντρών και τη βία με την οποία έρχονται αντιμέτωποι, εξαιτίας ομοφοβικών αντιδράσεων. Μετά την κυκλοφορία του στο YouTube τον Σεπτέμβριο του 2013, έγινε πολύ γρήγορα viral οδηγώντας στη συνεργασία του Hozier με τη δισκογραφική εταιρεία Columbia Records.
Το 2014, το τραγούδι έγινε παγκοσμίως γνωστό, φτάνοντας στην κορυφή των charts σε 12 χώρες και το top 10 σε άλλες 21 χώρες. Στις Ηνωμένες Πολιτείες, βοηθήθηκε από τις μουσικές πλατφόρμες Shazam και Spotify ώστε να γίνει ροκ ραδιοφωνική επιτυχία (όπου πέρασε 23 συνεχόμενες εβδομάδες στην κορυφή του Hot Rock Songs chart ισοβαθμώντας το "Radioactive" των Imagine Dragons, ως το τραγούδι με τη μεγαλύτερη παραμονή στο νούμερο ένα στην ιστορία του), και περνώντας αργότερα στη λίστα του Billboard Hot 100, όπου τον Δεκέμβριο του 2014 έφτασε στο νούμερο δύο. Το τραγούδι ήταν υποψήφιο για Γκράμι στην κατηγορία του Τραγουδιού της Χρονιάς, ενώ έχει πιστοποιηθεί ως πέντε φορές πλατινένιο στις Ηνωμένες Πολιτείες.
Στις 16 Απριλίου 2016, ο Hozier κυκλοφόρησε την αυθεντική εκτέλεση του Take Me To Church EP σε μία ειδική έκδοση βινυλίου 12 ιντσών για την ημέρα Record Store. Αυτή ήταν η πρώτη φορά που το EP κυκλοφόρησε και ήταν διαθέσιμο σε φυσική μορφή.
Υπόβαθρο
Το 2013, ο Hozier ήταν ένας επίδοξος μουσικός τον οποίο έβλεπες συχνά στην περιοχή του Δουβλίνου να λαμβάνει μέρος στις ανοικτές μουσικές βραδιές της πόλης. Κατά τη διάρκεια εκείνης της περιόδου, έγραψε το «Take Me to Church» στη σοφίτα του σπιτιού των γονιών του στο Μπρέι, Κάντρι Γουίκλοου της Ιρλανδίας και ηχογράφησε ένα πρόχειρο ντέμο, χρησιμοποιώντας ως υποστήριξη ένα προγραμματισμένο κομμάτι. Το τραγούδι γράφτηκε έπειτα από έναν άσχημο χωρισμό που είχε και, όπως ο ίδιος σημείωσε αργότερα: «Το φωνητικό κομμάτι του τραγουδιού ηχογραφήθηκε στη σοφίτα μου στις 2 η ώρα το πρωί. Είναι πραγματικά μια σπιτική δουλειά».
Το τραγούδι τράβηξε την προσοχή της ανεξάρτητης δισκογραφικής εταιρείας Rubyworks, η οποία σύστησε τον Hozier στον παραγωγό Ρομπ Κίργουαν. Το τραγούδι ηχογραφήθηκε εκ νέου πάνω στην αυθεντική ηχογράφηση του Hozier προσθέτοντας σε αυτό περισσότερα όργανα, διατηρώντας ωστόσο την αυθεντική ηχογράφηση της φωνής καθώς ο Κίργουαν τη βρήκε αρκετά «δυνατή».
Ερμηνεία των στίχων
Στιχουργικά, το «Take Me to Church» (ελεύθερη απόδοση: «Πήγαινέ με στην Εκκλησία») αποτελεί μια μεταφορά, όπου ο πρωταγωνιστής παρομοιάζει τον εραστή του με τη θρησκεία. Το τραγούδι δημιουργήθηκε ως αποτέλεσμα της αγανάκτησης του Hozier απέναντι στα διδάγματα της Καθολικής Εκκλησίας τα οποία, αν και εκείνος μεγάλωσε ως Προτεστάντης, κυριαρχούσαν στην κοινωνική και πολιτική κατάσταση του Ιρλανδικού κράτους. «Μεγαλώνοντας, πάντα έβλεπα την υποκρισία της Καθολικής Εκκλησίας» είπε ο Hozier σε μια συνέντευξή του στο περιοδικό Rolling Stone. «Η ιστορία μιλάει από μόνη της και μεγάλωσα τρομερά αγανακτισμένος και θυμωμένος. Ουσιαστικά, απλά έβαλα αυτά τα συναισθήματα στους στίχους μου».
Σε μια άλλη συνέντευξή του με το περιοδικό New York, ανέφερε: «Η σεξουαλικότητα και ο σεξουαλικός προσανατολισμός–ανεξαρτήτως του προσανατολισμού–είναι απλά έμφυτα. Η πράξη του σεξ είναι μία από τις πολλές πράξεις στη ζωή του ανθρώπου. Αλλά ένας οργανισμός όπως η Εκκλησία, μέσω των δογμάτων της, θα μπορούσε να υπονομεύσει την ανθρωπότητα διδάσκοντας με επιτυχία πως ο σεξουαλικός προσανατολισμός είναι ντροπή–ότι είναι αμαρτία ή ότι προσβάλλει τον Θεό. Το τραγούδι έχει να κάνει με τη διεκδίκηση του εαυτού σου και την ανάκτηση της ανθρωπότητας μέσω της αγάπης».
Το τραγούδι αντλεί έμπνευση από τον αθεϊστή συγγραφέα Κρίστοφερ Χίτσενς και παραφράζει τη στροφή του ποιήματος του Φούλκε Γκρέβιλ "Created sick, commanded to be sound" (ελεύθερη απόδοση: Δημιουργήθηκε άρρωστος, διατάχθηκε να είναι υγιής).
Εμπορικότητα
Το τραγούδι ανήλθε στο προσκήνιο μαζί με το viral μουσικό βίντεό του, προσελκύοντας το ενδιαφέρον αντιπροσώπων μεγάλων δισκογραφικών εταιρειών, οδηγώντας σε έναν πόλεμο προσφορών για το ποια εταιρεία θα υπέγραφε συμβόλαιο με τον Hozier. Τελικά, ο Hozier υπέγραψε με τον Τζάστιν Έσακ της Columbia Records, ο οποίος αργότερα παρατήρησε πως το τραγούδι έγινε επιτυχία λόγω της στροφής προς τη ραδιοφωνική ποπ, κατευθυνόμενη από τον Σαμ Σμιθ: «Η μουσική συνδέεται μεταξύ της επειδή όταν το τραγούδι βρίσκεται στον αέρα, η αντιπαράθεση με το υπάρχον υλικό του Top 40 του ραδιοφώνου είναι τόσο αιχμηρή». Το τραγούδι είχε την πρώτη του επιτυχία στην Ιρλανδία, σκαρφαλώνοντας τον Οκτώβριο του 2013 στα charts και φτάνοντας τελικώς στο νούμερο 2 των Irish Singles Chart.
Τον Μάιο του 2014, ο Hozier ερμήνευσε το τραγούδι στο Late Show with David Letterman. Στις 24 Ιουνίου 2014, η Columbia Records έστειλε το τραγούδι στα Αμερικανικά ραδιόφωνα σύγχρονου ροκ. Έφτασε στο νούμερο 2 του Billboard Hot 100, όπου παρέμεινε για τρεις συνεχόμενες εβδομάδες από τον Δεκέμβριο του 2014 μέχρι τον Ιανουάριο του 2015, πίσω από το τραγούδι «Blank Space» της Τέιλορ Σουίφτ. Μέχρι τον Ιούλιο του 2015, το τραγούδι είχε πωλήσει 4.270.000 αντίτυπα στις Ηνωμένες Πολιτείες. Από τότε, το κομμάτι έχει φτάσει στο top 5 σε πολλές άλλες χώρες συμπεριλαμβανομένων των Αυστραλία, Καναδά, Νέα Ζηλανδία και Ηνωμένο Βασίλειο, όπου έφτασε στο νούμερο 2.
Αρχικά, στις ΗΠΑ, το τραγούδι τράβηξε την προσοχή στο Νάσβιλ μέσω ενός εναλλακτικού ραδιοφωνικού σταθμού. Από εκεί, έγινε το νούμερο ένα τραγούδι για την περιοχή στη μουσική εφαρμογή Shazam, κάτι που οδήγησε στην εμφάνισή του στο top 40 σε έναν τοπικό ραδιοφωνικό σταθμό. Το «Take Me to Church» κατάφερε να γίνει ευρέως γνωστό και δημοφιλές στις Ηνωμένες Πολιτείες μεταξύ του καλοκαιριού και του φθινοπώρου του 2014.
Παρά τη δημοτικότητα του τραγουδιού στο YouTube, το τραγούδι κατάφερε να πετύχει περισσότερες ακροάσεις στη streaming υπηρεσία μουσικής Spotify,  κάτι που το κατέστησε το τραγούδι με τις περισσότερες μεταδόσεις για το 2014, φτάνοντας τα 87 εκατομμύρια ακροάσεις.
Μουσικό βίντεο
Η ιδέα του μουσικού βίντεο του «Take Me to Church» ήταν αποτέλεσμα συνεργασίας μεταξύ των Hozier, Μπρένταν Κάντι και του συνεργάτη του Έμμετ Ο'Μπράιεν. Σκηνοθετήθηκε από τους Κάντι και Κόναλ Τόμσον της εταιρείας παραγωγής Feel Good Lost  και κυκλοφόρησε στις 25 Σεπτεμβρίου 2013. Το βίντεο είναι γυρισμένο σε γκρι απόχρωση στην τοποθεσία του φράγματος Ιννισκάρα στο Κορκ της Ιρλανδίας, και ακολουθεί τη σχέση ενός ομόφυλου ζευγαριού και τη βία με την οποία έρχονται αντιμέτωποι εξαιτίας ομοφοβικών αντιδράσεων, όταν η κοινότητα μαθαίνει για τη σεξουαλικότητα του ενός από τους δύο άντρες. Ο ίδιος ο Hozier δεν εμφανίζεται στο βίντεο. Μετά την κυκλοφορία του βίντεο, το τραγούδι έγινε viral. «Θυμάμαι κάποιον να μου στέλνει μήνυμα για να μου πει ότι το βίντεο λάμβανε 10000 θεάσεις ανά ώρα» θυμάται ο Hozier. Το τραγούδι έφτασε τις 230.000 θεάσεις στο YouTube σε λιγότερο από δύο εβδομάδες. Ο προϋπολογισμός του βίντεο ήταν 500 ευρώ.
Ο Hozier δήλωσε: «Το τραγούδι είχε να κάνει πάντα με την ανθρωπότητα στην πιο φυσική της μορφή και το πώς υπονομεύεται ασταμάτητα από θρησκευτικές οργανώσεις και από αυτούς που θα μας έκαναν να πιστέψουμε ότι ενεργούν προς όφελός της. Αυτό που καλλιεργείται στη Ρωσία είναι κάτι λιγότερο από εφιαλτικό. Πρότεινα να προσθέσουμε αυτά τα θέματα στην ιστορία του βίντεο και στον Μπρένταν άρεσε η ιδέα».
Μιχαήλ Σκουλάς
Ο Μιχαήλ Σκουλάς (1908 - Αθήνα, 8 Φεβρουαρίου 1980) του Αθανασίου, ήταν Έλληνας πολιτικός. Διετέλεσε βουλευτής Ρεθύμνης.
Take Me to Church
Πιστοποιήσεις
†Από τον Μάιο του 2013, οι πιστοποιήσεις της RIAA για τα ψηφιακά singles περιλαμβάνουν εκτός από το κατέβασμα του τραγουδιού και τα on-demand audio και/ή τα streams του βίντεο του τραγουδιού.
Μιχαήλ Σκουλάς
Βιογραφία
Γεννήθηκε το 1908 και καταγόταν από τα Ανώγεια. Εργάστηκε ως τραπεζικός υπάλληλος.
Take Me to Church
Εξωτερικοί σύνδεσμοι
Κατηγορία:Τραγούδια του 2013 Κατηγορία:Singles του 2013 Κατηγορία:Singles (ντεμπούτο) Κατηγορία:Νούμερο 1 singles στην Αυστρία
Μιχαήλ Σκουλάς
Βιογραφία
Εξελέγη για πρώτη φορά βουλευτής στις εκλογές του 1946 με το Κόμμα Βενιζελικών Φιλελευθέρων και επανεξελέγη το 1952 με το Κόμμα Φιλελευθέρων και το 1956 με τη ΦΙ.ΔΕ..
Απεβίωσε σε ηλικία 72 ετών και κηδεύτηκε από τον ιερό ναό Αγίου Κωνσταντίνου και Ελένης στο νεκροταφείο Ζωγράφου στις 9 Φεβρουαρίου 1980. Ήταν παντρεμένος με την Ασπασία Σκουλά και είχαν δύο γιους και μία κόρη.
Παραπομπές
Κατηγορία:Βουλευτές Ρεθύμνου Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων Κατηγορία:Βουλευτές εκλεγμένοι με τη Δημοκρατική Ένωση (1956)
Ανάρμοστη συμπεριφορά στον εργασιακό χώρο
Η Ανάρμοστη συμπεριφορά στον εργασιακό χώρο περιγράφεται στην γενική ψυχολογία ως η σκόπιμη (ή εσκεμμένη) επιθυμία να προκληθεί βλάβη σε έναν εργαζόμενο μέσα στον χώρο εργασίας. Ο όρος θεωρείται κύρια συνιστώσα στον τομέα της συνεργατικής και ομαδικής επικοινωνίας. Πιο συγκεκριμένα, μπορεί να θεωρηθεί ως «η συμπεριφορά που παραβιάζει θεσμοθετημένους κανόνες και απειλεί την ευημερία του εργαζομένου».
Πηγές
Κατηγορία:Χώρος εργασίας Εργασια
Στρατώνας
Ο στρατώνας είναι κτίριο ή κτιριακό συγκρότημα που έχει κτιστεί για τη στέγαση στρατιωτών. Ο κύριος στόχος του στρατώνα είναι ο διαχωρισμός των στρατιωτών από τον άμαχο πληθυσμό και η ενίσχυση της στρατιωτικής πειθαρχίας, η κατάρτιση και η συναδέλφωση. Έχει ονομαστεί "εργοστάσιο πειθαρχίας για στρατιώτες".
Εξωτερικοί σύνδεσμοι
Κατηγορία:Στρατιωτικοί σχηματισμοί ανά είδος Κατηγορία:Ανθρώπινα ενδιαιτήματα
Ίντα του Βέττιν
Η Ίντα (Ida Wettinská, Ida von Wettin, επίσης Hidda von Eilenburg· 1031 - μετά το 1061) από τον Οίκο των Βέττιν, ήταν κόρη του μαργράβου της Κάτω Λουσατίας και με τον γάμο της έγινε δούκισσα της Βοημίας από το 1055 έως το 1061.
Βιογραφία
Ήταν η κόρη του Θεοδώριχου Β΄ μαργράβου της Κάτω Λουσατίας και της συζύγου του Ματίλντας, κόρης του Έρκαρντ Α΄ μαργράβου του Mάισσεν. Ο πατέρας της Ίντας, πρώην κόμης του Άιλενμπουργκ, έγινε μάργραβος της Λουσατίας το 1032 και δολοφονήθηκε από τους ακολούθους του γαμπρού του, Έρκαρτ Β΄ του Mάισσεν στις 19 Νοεμβρίου 1034.
Η Ίντα ήταν παντρεμένη με τον Σπυτίνιεφ Β΄ δούκα της Βοημίας και γέννησε δύο (επιζήσαντα) παιδιά. Μετά το τέλος του συζύγου της στις 28 Ιανουαρίου 1061, η Ίντα εξορίστηκε, προφανώς μαζί τους, από τη Βοημία. Η κόρη της, της οποίας το όνομα δεν έχει καταγραφεί, παντρεύτηκε έναν Σάξονα ευγενή με το όνομα Βίχμανν του Σέλλε, ενώ ο γιος της Σβάτομπορ (Φρειδερίκος) έγινε πατριάρχης της Ακουιλέια το 1085, για να δολοφονηθεί μόνο κατά τη διάρκεια μίας διαταραχής του δρόμου τον Φεβρουάριο του 1086. Πιθανότατα είχε μία ακόμη κόρη, η οποία έγινε η πρώτη σύζυγος του Σβιάτοπολκ Β΄ μεγάλου πρίγκιπα του Κιέβου.
Οικογένεια
Παντρεύτηκε τον Σπυτίνιεφ Β΄ των Πρεμυσλιδών, δούκα της Βοημίας και είχε τέκνα:
Βιβλιογραφικές αναφορές
Κατηγορία:Οίκος των Βέττιν Κατηγορία:Δούκισσες της Βοημίας
Αρσολάνιο
Το αρσολάνιο (αγγλικά arsolane) είναι οργανική χημική ένωση, που περιέχει άνθρακα, υδρογόνο και αρσενικό, με μοριακό τύπο C4H9As. Είναι μια ετεροκυκλική αρσίνη. Το μόριό του αποτελείται από έναν πενταμελή δακτύλιο, με τέσσερα (4) άτομα άνθρακα και ένα (1) άτομο αρσενικού, στα οποία συνδέονται, επίσης, συνολικά εννέα (9) άτομα υδρογόνου. Εκτός από τη «μητρική» ένωση, ο όρος αρσολάνιο μπορεί, επίσης, να αναφέρεται (γενικότερα) σε μια σειρά «θυγατρικών» ή «υποκατεστημένων» παραγώγων ενώσεων, αρκεί να περιέχουν έναν (τουλάχιστον) αρσολανικό δακτύλιο, δηλαδή πενταμελή δακτύλιο με τέσσερα (4) άτομα άνθρακα, ένα (1) άτομο αρσενικού και κανένα διπλό δεσμό.
Παραπομπές
Κατηγορία:Οργανικές ετεροκυκλικές ενώσεις Κατηγορία:Οργανικές ενώσεις με αρσενικό Κατηγορία:C4
Απόστολος Παπαβαλσάμης
Ο Απόστολος Παπαβαλσάμης (1897 - 21 Οκτωβρίου 1966), του Γεωργίου, ήταν Έλληνας πολιτικός. Υπηρέτησε ως βουλευτής στην εκλογική περιφέρεια Θεσσαλονίκης.
Βιογραφία
Γεννήθηκε το 1897 στο Λιβάδι Θεσσαλονίκης και ήταν ιδιοκτήτης (και στη συνέχεια πρόεδρος των πρατηριούχων) πρατηρίου βενζίνης. Εξελέγη βουλευτής Θεσσαλονίκης με τον Ελληνικό Συναγερμό το 1952. Στις 15 Νοεμβρίου 1954 κατέστη ανεξάρτητος και στη συνέχεια προσχώρησε στο Κόμμα Προοδευτικών (Ιούνιος 1955).
Ήταν παντρεμένος με μία κόρη.
Πέθανε στη Θεσσαλονίκη σε ηλικία 69 ετών το 1966 και κηδεύτηκε από τον ιερό ναό της Αχειροποιήτου.
Παραπομπές
Κατηγορία:Βουλευτές Θεσσαλονίκης Κατηγορία:Βουλευτές εκλεγμένοι με τον Ελληνικό Συναγερμό
Γιούριε Λεάνκα
Ο Γιούριε Λεάνκα (γεννημένος στις 20 Οκτωβρίου 1963) είναι Μολδαβός πολιτικός, που ήταν πρωθυπουργός της Μολδαβίας από το 2013 έως το 2015. Διετέλεσε Υπουργός Εξωτερικών και Ευρωπαϊκής Ολοκλήρωσης από το 2009 έως το 2013 ως μέλος του πρώτου και δεύτερου υπουργικού συμβουλίου του Φιλάτ.
Πρώιμη καριέρα
Η Γιούριε Λεάνκα γεννήθηκε στις 20 Οκτωβρίου 1963 στην Τσιμισλία. Ο πατέρας του είναι Μολδαβός και η μητέρα του Βουλγάρα. Αποφοίτησε από το Κρατικό Ινστιτούτο Διεθνών Σχέσεων της Μόσχας και από το 1986 έως το 1993, ο Λεάνκα εργάστηκε στο Υπουργείο Εξωτερικών. Μεταξύ Ιουνίου και Οκτωβρίου 1989, υπηρέτησε ως δεύτερος γραμματέας στη σοβιετική πρεσβεία στο Βουκουρέστι της Ρουμανίας, πρώτος γραμματέας στο πολιτικό τμήμα του υπουργείου Εξωτερικών της Σοβιετικής Μολδαβίας (1989–1990) και σύμβουλος του Υπουργού Εξωτερικών της Μολδαβίας με ειδίκευση σε Ευρωπαϊκές υποθέσεις (1990–1993).
Μεταξύ 1993 και 1997, ήταν Υπουργός-Σύμβουλος στην Πρεσβεία της Μολδαβίας στην Ουάσιγκτον, DC. Στη συνέχεια, ήταν Αναπληρωτής Υπουργός Εξωτερικών από το 1998 έως το 1999 και Πρώτος Αναπληρωτής Υπουργός Εξωτερικών από το 1999 έως το 2002, στη Συμμαχία για τη Δημοκρατία και τις Μεταρρυθμίσεις και στο υπουργικό συμβούλιο Βασίλε Τάρλεφ (1). Επίσης, διετέλεσε αναπληρωτής υπουργός Εξωτερικών της Μολδαβίας από τις 27 Ιουλίου έως τις 4 Σεπτεμβρίου 2001.
Τον Οκτώβριο του 2001 ο Λεάνκα υπέβαλε την παραίτησή του εκφράζοντας έτσι τη διαφωνία του με τους στόχους εξωτερικής πολιτικής του Κομμουνιστικού Κόμματος της Μολδαβίας, που ανήλθε στην εξουσία νωρίτερα εκείνο το έτος. Μετά την παραίτησή του, εργάστηκε ως αναπληρωτής διευθύνων σύμβουλος του Ομίλου Ascom (2001–2005, 2007–2009). Εργάστηκε επίσης ως Ανώτερος Σύμβουλος στον Ύπατο Αρμοστή για τις Εθνικές Μειονότητες του Οργανισμού για την Ασφάλεια και τη Συνεργασία στην Ευρώπη (2005–2007).
Τον Ιανουάριο του 2009 ο Λεάνκα έγινε μέλος του Φιλελεύθερου Δημοκρατικού Κόμματος της Μολδαβίας (PLDM). Εξελέγη βουλευτής στις εκλογές του Απριλίου 2009 και στις εκλογές του Ιουλίου 2009. Παραιτήθηκε από το PLDM στις αρχές του 2015, επικαλούμενος ανεπαρκή δέσμευση για επιδίωξη φιλοευρωπαϊκών μεταρρυθμίσεων.
Ο Λεάνκα ήταν επίσης αντιπρόεδρος της Ένωσης Εξωτερικής Πολιτικής της Μολδαβίας (2005–2009).
Βατιάς Μεσσηνίας
Ο Βατιάς είναι μικρός οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.
Γιούριε Λεάνκα
Υπουργός Εξωτερικών και Ευρωπαϊκής Ολοκλήρωσης
αριστερά|μικρογραφία|300x300εσ| [[Τζον Κέρρυ και Γιούριε Λεάνκα τον Δεκέμβριο του 2013.]] Ο Λεάνκα ήταν Αντιπρόεδρος της Κυβέρνησης και Υπουργός Εξωτερικών και Ευρωπαϊκής Ολοκλήρωσης στο υπουργικό συμβούλιο του Βλαντ Φιλάτ.
Βατιάς Μεσσηνίας
Τοποθεσία
Ο οικισμός βρίσκεται στην πεδιάδα-κάμπο του Λαγκουβάρδου, βορειοδυτικά των Γαργαλιάνων, σε υψόμετρο 42 -50 μέτρα. Σε απόσταση περίπου 800 μέτρων από τον οικισμό βρίσκεται η παραλία του Λαγκουβάρδου και οι ακτές του Ιονίου Πελάγους. Η απόστασή του από τους Γαργαλιάνους είναι περίπου 4,5 χιλιόμετρα και από τον Μάραθο περίπου 3,5 χιλιόμετρα.
Γιούριε Λεάνκα
Υπουργός Εξωτερικών και Ευρωπαϊκής Ολοκλήρωσης
Σε συνέντευξη Τύπου στις 21 Οκτωβρίου, ο Λεάνκα ανακοίνωσε ότι οι επίσημες διαπραγματεύσεις για τη συμφωνία σύνδεσης Μολδαβίας- ΕΕ θα ξεκινούσαν στις 12 Ιανουαρίου 2010.
Οττόνε Κανέλλα
Ο Οττόνε Κανέλα (ιταλικά: Ottone Canella) ήταν Ιταλός ευγενής και πολιτικός της Δημοκρατίας της Γένοβας γενάρχης της πριγκιπικής δυναστείας των Γκριμάλντι, που ηγεμονεύει έως σήμερα στο Μονακό.
Βατιάς Μεσσηνίας
Ιστορία
Ο Βατιάς είναι οικισμός, ο οποίος αναγνωρίστηκε το 1981, και προσαρτήθηκε στη δημοτική κοινότητα Γαργαλιάνων, ως και το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», υπήχθη στον κατηργημένο Δήμο Γαργαλιάνων, ενώ από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με τη συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Οττόνε Κανέλλα
Λίγες πληροφορίες είναι γνωστές για εκείνον, ενώ υπολογίζεται ότι έζησε από τα μέσα στου 11ου μέχρι τα μέσα του 12ου αιώνα. Κατέλαβε το πολύ σημαντικό αξίωμα του υπάτου της Γένοβας το 1133. .
Γιούριε Λεάνκα
Υπουργός Εξωτερικών και Ευρωπαϊκής Ολοκλήρωσης
Μιλάει Ρουμανικά, Ρωσικά, Αγγλικά, Γαλλικά, Ουγγρικά και Βουλγαρικά.
Βατιάς Μεσσηνίας
Κάτοικοι
Ο οικισμός, με βάση την απογραφή του 2011, έχει 13 μόνιμους κατοίκους, οι οποίοι απασχολούνται σε διάφορες αγροτικές εργασίες, καθώς στη περιοχή γύρω από τον οικισμό υπάρχουν, εκτός από τους ελαιώνες, και διάφορες άλλες εποχικές και ποτιστικές καλλιέργειες.